Grete Salomonsen Hynnekleiv

Grete Salomonsen Hynnekleiv (født 22. mars 1951 i Japan) er en norsk  filmregissør, singer/songwriter og barnebokforfatter. Hun har arbeidet som filmregissør og manusforfatter og er blant annet kjent som regissør for filmene Kamilla og tyven. del 1 og del 2. Hun klipper også filmer, komponerer sanger og musikk og har sunget på LP plater, CD-er, i TV og i radio.

Grete Salomonsen Hynnekleiv ble født i Japan av misjonærforeldre (Det Norske Misjonsselskap), og ble sendt til internatskole langt unna hjemmet. I  ettertid har hun arbeidet for å få oppreisning og erstatning for opplevde overgrep og omsorgsvikt ved denne internatskolen. 

Senere ble hun sendt til Norge for å få norsk utdannelse. I Norge ble hun tidlig en «singer/songwriter», spilte inn plater og reiste på turne med gitaren sin. 

Etter videregående skole valgte hun å utdanne seg i film, fikk stipend av KKL og dro til London. Etter endte filmstudier fikk hun jobb i NRK TV, hvor hennes første oppdrag var å skrive dramatiske sekvenser til en TV-serie som fikk tittelen Barnet. Senere skrev hun flere filmmanuskripter og regisserte filmer. Mest kjent er hun for filmene Kamilla og tyven og Yohan – Barnevandrer. Et gjennomgående tema i hennes familiefilmer og fortellinger er barn som må klare seg alene. Hun har også produsert, regissert og klippet dokumentarfilmer med lignende tema, men da også om voksne som havner i ukjent farvann og må klare seg selv.

Utmerkelser 
 1971: tildelt sølvplate for LP platen Sanger for de små
1989: tildelt Silius-prisen sammen med sin mann Odd Hynnekleiv<ref name="fvn-1">[http://www.fvn.no/kultur/Salomonsen-Hynnekleiv-far-Fylkeskulturprisen-2710838.html Fædrelandsvennen: Salomonsen-Hynnekleiv får fylkeskulturprisen, 18. november 2014]</ref>
 1988: filmen Kamilla og tyven tildelt prisen Gullstrimmelen
 2010: filmen Yohan – Barnevandrer tildelt prisen Gullhesten i kategorien «Best film» ved Stockholm internasjonale filmfestival junior
 2010: tildelt Kristiansand kommunes kulturpris sammen med sin mann, Odd Hynnekleiv
 2010: filmen Yohan – Barnevandrer nominert til Amandas publikumspris 
 2014: tildelt Fylkeskulturprisen av Vest-Agder fylkeskommune
 2017: filmen Kamilla og tyven ble kåret til Norges sjette beste film av TV2s seere

 Filmografi 
Regi:
 Utsatte menn (2015)
 Samhandlingsfilmen (2015)
 Stemmer fra Eritrea (2014)
 Stemmer fra Liberia (2013)
 Velg barnevern (2013)
 Yohan – barnevandrer (2010) 
 Nankai (2004)
 Barn søker foreldre (1994)
 Kamilla og tyven II (1989)
 Kamilla og tyven (1988)
 B-gjengen (1986)
 Road Scholar (1986; musikkvideo)
 Møtestedet (1985)
 Farlig forbryter på frifot (1983)
 Fremmede på dørstokken (1982)
 Pipp (1981)
 Mot høst i Hong Kong (1980)
 Snehvit (1978)

Som filmprodusent:
 Stemmer fra Burma (2014)
 Stemmer fra Eritrea (2014)
 Stemmer fra gata (2013)
 Stemmer fra Liberia (2013)
 Stemmer fra Somalia (2013)
 Stemmer fra Vietnam (2013)

 Bibliografi 
 Yohan barnevandrer, barnebok, Cappelen Damm (2010)

Diskografi (utvalg)
 1974: Tankekors – utgivelse sammen med visegruppen Sjeminit
 Sanger for de små (samlealbum med flere artister)
 Får jeg bli med'' – utgivelse sammen med Geir Hegerstrøm

Referanser

Kilder 
 Presentasjon av Grete Salomonsen Hynnekleiv i Forfatterkatalogen på Forfattersentrums nettsider
http://www.nordicwomeninfilm.com/person/grete-salomonsen-hynnekleiv/

Eksterne lenker 
 

Norske filmregissører
Norske forfattere